Plaas die vars roosmaryn en tiemie in die middel van ’n bakplaat. Plaas die kruisskyf bo-op die vars kruie en oondbraai 25-30 min.
Sous: Plaas die oondpan oor lae hitte op die stoof, voeg die fyngekapte ui, knoffel en sjerrie of rooiwyn by. Laat dit alles ’n rukkie saam prut sodat die alkohol kan verdamp. Voeg dan die biefaftreksel by. Al die heerlike pan-souse vermeng nou vir die sous. Roer dit goed deur, voeg die room by, laat dit sowat 1 min. prut en skakel die plaat af.
Moet asseblief nie lam oorgaar maak nie, sê Edu. “Lam kan, nes bief, halfgaar voorgesit word. Maak die vleis ’n kort tyd­jie ordentlik oor warm kole skrik om die geskroeide kors te kry wat ’n heerlike soet smaak aan die vet met die speserye daarop gee.”